text: Dansk Folkeparti kan redde Nebel-grisen
  28 februar 2011 kl. 09.17
  Dansk Folkeparti afgør mandag eftermiddag, om partiet vil redde Nebel-grisen. Regionsrådet i Region Syddanmark afgør Vestbanens skæbne sidst på eftermiddagen.
  Dansk Folkeparti har endnu ikke taget endelig stilling til Vestbanens fremtid, og partiet kan blive tungen på vægtskålen. Deres beslutning bliver først truffet umiddelbar før, der skal stemmes i regionsrådet.
  
  Holder vejret
  I både Varde og Nørre Nebel holder de vejret. For her har borgerne kæmpet for at bevare jernbanen. 
  Hele den borgerlige fløj i Region Syddanmark ønsker at lukke Vestbanen, mens Socialdemokraterne og SF vil bevare den.
  
  Farvel til 35 mio. kr. 
  Dansk Folkeparti bliver tungen på vægtskålen, når Vestbanens fremtid skal afgøres. Hvis regionsrådpolitikerne nedlægger Vestbanen, siger de også farvel til et årligt bloktilskud fra staten på 35 millioner, hvoraf det kun koster halvdelen at drive strækningen.
  